

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2019 m. gruodžio 16 d. Nr. P13-54

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Vilniaus apskrities vyriausiajam policijos komisariatui valdyti, naudoti ir disponuoti juo patikėjimo teise jo nuostatuose numatytai veiklai vykdyti valstybei nuosavybės teise priklausantį ir šiuo metu Marijampolės apskrities vyriausiojo policijos komisariato patikėjimo teise valdomą nekilnojamąjį turtą: butą su rūsiu (6,63 kv. metro, pažymėtą indeksu R-57), esantį Šakiuose, J. Basanavičiaus g. 16-36 (unikalus numeris – 8499-3000-4010:0031, bendras plotas – 54,65 kv. metro, likutinė vertė 2019 m. gruodžio1 d. – 810,02 Eur (aštuoni šimtai dešimt eurų ir du centai)).

Generalinis direktorius Mindaugas Sinkevičius

Parengė:

Audrius Navickas

2019-12-11